# Akmenslydis

### Straipsnis iš Vikipedijos, laisvosios enciklopedijos.

Akmenslydžio akmenys

Akmenslydis (kerlingas; angl. Curling) – komandinis olimpinis žiemos sportas, kartais vadinamas šachmatais ant ledo. Žaidimo esmė – stačiakampėje ledu dengtoje aikštelėje leisti savus akmenis taip, kad jie atsidurtų kuo arčiau nupiešto taikinio (namų cetro). Akmens slydimo greitis papildomai reguliuojamas ledo trynimu prieš akmenį, priešininkų komandos akmenų išmušimu ir panašiai.

## [taisyti] Istorija

Manoma, jog akmenslydis atsirado XVI a. Škotijoje arba Nyderlanduose. Žaidimas buvo populiarus Škotijoje XVI-XIX a., tuo metu jis buvo žaidžiamas lauke. Todėl ir Pasaulio Akmenslydžio Federacija yra įsikūrusi Perte, Škotijoje.

1966 m. įkurta Pasaulinė akmenslydžio federacija (WCF).

Nuo 1955 m. vyksta Europos čempionatai, taip pat rengiami pasaulio vyrų (nuo 1959 m.) ir moterų (nuo 1979 m.) čempionatai. Nuo 1998 metų akmenslydis yra oficialus žiemos olimpinių žaidynių sportas.

Šiais laikais akmenslydis populiariausias Kanadoje, taip pat JAV, Škotijoje, Norvegijoje, Švedijoje.

Akmenslydyje nėra profesionalių sportininkų, tik mėgėjai.

### [taisyti] Lietuvoje

Lietuvos akmenslydžio asociacija (Lietuvos kerlingo asociacija, LKA) įkurta 2002 metais, 2003 metais priimta į Pasaulinę akmenslydžio federaciją, dar po metų Lietuvos komandos pradėjo dalyvauti tarptautiniuose turnyruose. Nuo 2005 m. organizuojama Baltijos šalių lyga, nuo 2006 m. – Lietuvos akmenslydžio čempionatas. 2006 - metais Lietuvos akmenslydžio moterų, vyrų ir mišrios akmenslydžio komandos dalyvavo Europos akmenslydžio čempionate.

## [taisyti] Žaidimas

### [taisyti] Aikštė

Akmenslydžio aikštėlės

Žaidimo aikštė yra 45,5m ilgio ir 4,3m pločio, padengta visiškai lygiu ledu, kad 20kg sveriantys poliruoto granito akmenys slystų su kuo mažesniu pasipriešinimu.

Aikštės tolimajame gale yra 3,7m skersmens koncentriniai skrituliai, pažymintys tikslą.

Tikslas – kiekvieno kėlinuko gale turėti kuo daugiau akmenų arčiau centro nei priešininkų komanda.

### [taisyti] Eiga

Rungtyniauja 2 komandos po 4 žaidėjus. Komandą sudaro pirmasis žaidėjas (stumia akmenį pirmas), antrasis žaidėjas (stumia antras), vicekapitonas (stumia trečias, keičia kapitoną ketvirtojo metimo metu) ir kapitonas.

Kiekviename iš aštuonių kėlinukų abiejų komandų kiekvienas žaidėjas pakaitomis stumia po du akmenis. Kėlinuką laimi komanda, kurios akmuo yra arčiausiai apskritimo centro ir gauna tiek taškų, kiek akmenų yra arčiau centro nei priešininkų arčiausias akmuo.

Stumiant akmenį du tos pačios komandos žaidėjai gali koreguoti akmens slydimo greitį ir kryptį trindami ledą prieš akmenį specialiomis šluotelėmis.

| Vikiteka: Akmenslydis – Iliustracijos, vaizdo ir garso įrašai, susiję su straipsniu

| Šis sporto straipsnis yra nebaigtas. Jūs galite prisidėti prie Vikipedijos papildydamas šį straipsnį.

Rodomas puslapis "http://lt.wikipedia.org../../../a/k/m/Akmenslydis.html"

Kategorijos: Nepilni Sportas | Komandinis sportas | Žiemos sportas

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Български
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- Galego
- עברית
- Hrvatski
- Magyar
- Íslenska
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Scots
- Srpskohrvatski / Српскохрватски
- Српски / Srpski
- Svenska
- Türkçe
- 中文